In diſem núwē done
IN diſem núwē done·
ſo wolde ich g̾ne núwe liedel ſingē·
wā dc mir dú wiſe an der kvnſt iſt zeſnel·
nach eines wibeſ lone·
die ſach ich an einē reigē ſpꝛingē·
d̾ ſtet wol  ir riſe vn̄ ir ſnewizú kel·
ſi want ſich alſam ein widegerte·
deſ nahtes w̾e ich gerne ir ſchiltgeuerte·
ia iſt ir da zeṕſe der lib ſinewel·

Swie vil ich nv geſinge·
vō reiner wibe mīneklicher gvͤte·
des mich doh ir einú genieſſen niht enlat·
vn̄ ich darnach ringe·
da ich mit ir hulde hohte min gemvͤte·
dc mich doh vil kleine v̾uangē noch hat·
we wie hanz ir alſo v̾keret·
dc ſi dē niht mīnet d̾ ſi eret·
vn̄ in aller eren mit trúwen geſtat·

Habe ich niht geſvngē·
bi miner zit·
d̾ frowē lob mit trúwē·
ſo ſi mir v̾teilet ir hulde vn̄ ir grůſ·
iſt mir niht gelvngē·
doch ſo wil mich frowē dieneſt niht rúwē·
wc ob lihte ir einú mir ſoꝛgē tůt bůs·
dú mir einē iſt zetragēne ſwere·
wc dar vmbe bin ich ir vnm̾e·
ī der dienſt mir ab bꝛah min bein vn̄ min vůs·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse